5 หุ้นเด่นครึ่งปีหลัง 2566  ที่แนะนำโดย ฝ่ายวิเคราะห์หลักทรัพย์ บล.ฟิลลิป (ณ มิ.ย. 66) มีอะไรบ้าง
5 หุ้นเด่นครึ่งปีหลัง 2566 ที่แนะนำโดย ฝ่ายวิเคราะห์หลักทรัพย์ บล.ฟิลลิป (ณ มิ.ย. 66) ได้แก่

1. AAV (ASIA AVIATION PUBLIC COMPANY LIMITED) เป็น low cost เบอร์ 1 ของประเทศ ด้วยเครื่องบินมากสุดในกลุ่ม low cost ที่ 53 ลำ และมีส่วนแบ่งตลาดในประเทศสูงสุด โดย 1Q66 อยู่ที่ 37% หลังจีนเปิดประเทศ ในปี 2566 จะกลับไปบินเส้นทางจีน โดยเปิดเส้นทางบินไปจีน 14 เส้นทาง และเปิดเส้นทางบินใหม่ไปประเทศอื่นอีก 7 เส้นทาง อีกทั้งความต้องการเดินทางที่เพิ่มขึ้นเร็ว ทำให้รายได้ค่าตั๋วปรับตัวสูงขึ้น ททท. คาดนักท่องเที่ยวต่างประเทศปี 2566 อยู่ที่ 30 ล้านคน จากปี 2565 11 ล้านคน ในขณะที่นักท่องเที่ยวคนไทยปี 2566 คาดที่ 250 ล้านคน-ครั้ง จากปี 2565 225 ล้านคน-ครั้ง จึงยังเป็นแนวโน้มผู้โดยสารฟื้นตัวต่อเนื่อง

2. AH (AAPICO HITECH PUBLIC COMPANY LIMITED) เติบโตรับภาพเศรษฐกิจโลกฟื้นตัว และปัญหาการขาดแคลนชิ้นส่วนคลี่คลาย ผลักดันยอดผลิตรถยนต์ปี 66 คาดแตะเป้าหมายที่ระดับ 1.95 ล้านคัน หรือเพิ่มขึ้น 3.53% y-y จากปี 65 ที่ 1.88 ล้านคัน  รับอานิสงส์บวกจากการได้รับสนับสนุนจากภาครัฐฯ ส่งเสริมให้ใช้ยานยนต์ไฟฟ้าประเภทรถยนต์และรถจักรยานยนต์ หนุนยอดคำสั่งซื้อใหม่ๆ จากค่ายรถยนต์ที่ย้ายฐานการผลิตเข้ามาในไทย ศูนย์กลางการผลิตรถยนต์ที่มีความพร้อมทั้งในแง่การผลิตเพื่อจำหน่ายในประเทศและส่งออกไปต่างประเทศ ควบคู่กับการมี Supply Chain ที่แข็งแกร่ง โดยถือเป็นผู้ผลิตรถยนต์รายใหญ่ที่สุดในอาเซียนและใหญ่ติดอันดับ 10 ของโลก

3. AMATA (AMATA CORPORATION PUBLIC COMPANY LIMITED) บริษัทมี Backlog รวม 6,650 ล้านบาท แบ่งเป็นไทย 4,850 ล้านบาท เวียดนาม 1,800 ล้านบาท โดยในปี 2566 ผู้บริหารตั้งเป้าโอนที่ดินในไทยให้ได้ 50% ของ Backlog ในไทย (ราว 2,400 ล้านบาท หรือ New High) เป้าดังกล่าวสะท้อนการเติบโตของภาคนิคม โดยเฉพาะจากประเด็นการย้ายฐานเพื่อหลีกเลี่ยงปัญหาทางภูมิรัฐศาสตร์สหรัฐ-จีน โดยบริษัทมีนิคม ไทย-ไชนีสรองรับ ในงวด 1Q66 มียอดขายที่ดิน 1,185 ล้านบาท (+335%y-y) คิดเป็น 54% ของรายได้รวม เมื่อรายได้จากการขายที่ดินในนิคมเติบโต กอปรกับยอดขายสินค้าที่ผลิตในนิคมเติบโตตามสภาวะเศรษฐกิจที่ฟื้นตัว จะช่วยหนุนให้ความต้องการสาธารณูปโภคในนิคมเพิ่มสูงขึ้น โดยในงวด 1Q66 บริษัททำรายได้ส่วนนี้ได้ 756 ล้านบาท (+39%y-y) ซึ่งรายได้จากสาธารณูปโภครับ คิดเป็น 35% ของรายได้รวม ด้านแผนธุรกิจอยู่ระหว่างศึกษาการ Spin Off อมตะ สแทรเทจิก โฮลดิ้ง ซึ่งเป็นการแยกธุรกิจสาธารณูปโภคออกไป เพื่อนำเงินที่ได้จากการ Spin off ไปใช้พัฒนาพื้นที่ในนิคมเพื่อขายต่อไป

4. BBL (BANGKOK BANK PUBLIC COMPANY LIMITED) มีความเชี่ยวชาญสินเชื่อธุรกิจขนาดใหญ่ มีส่วนแบ่งตลาดเป็นอันดับ 1 ในกลุ่มธนาคาร สินเชื่อประเภทนี้อาจจะมีผลตอบแทนต่ำกว่าสินเชื่อประเภทอื่นแต่ก็มีความเสี่ยงต่ำ จากโครงสร้างสินเชื่อที่ส่วนใหญ่คิดอัตราดอกเบี้ยแบบลอยตัว และโครงสร้างเงินฝากที่มีเงินฝากประจำสัดส่วนสูง ทำให้มองว่าเป็นธนาคารที่จะได้รับประโยชน์จากดอกเบี้ยขาขึ้นมากที่สุด รองรับความเสี่ยงได้มาก จากสัดส่วนสำรองต่อ NPL ที่มีอยู่ถึง 243% สูงกว่าค่าเฉลี่ยกลุ่มธนาคารที่ 171% มาก

5. HANA (HANA MICROELECTRONICS PUBLIC COMPANY LIMITED) ยอดขายเซมิคอนดักเตอร์ทั่วโลกเดือน เม.ย. 2566 อยู่ที่ 4 หมื่นล้านดอลลาร์ -21.6y-y แต่ +0.3%m-m ปรับตัวขึ้น m-m เป็นเดือนที่สองติดต่อกัน โดย จีน +2.9%m-m ญี่ปุ่น +0.9%m-m แต่ยุโรป -0.6%m-m และ สหรัฐฯ-1%m-m จีนปรับลดอัตราดอกเบี้ยนโยบายลงเหลือ 1.9% และอัดฉีดเงินเข้าสู่ระบบอีก 2 พันล้านหยวน คาดว่าจะทำให้เศรษฐกิจจีนฟื้นได้ดีขึ้นใน 2H66, HANA ได้ประโยชน์ มีโรงงานผลิต PBCA และ IC ในจีน สัดส่วนรายได้ 16% สูงกว่า KCE และ DELTA ปัจจุบัน PE ต่ำกว่าคู่แข่งทั้ง KCE และ DELTA และยังต่ำกว่าค่าเฉลี่ยตั้งแต่หลังโควิด
ความรู้ทางการเงิน,ข้อมูลการเงินรายบริษัท